Budapest Főváros VIII. kerület Helyi Választási Bizottság 242/2014. (X.16.) számon 8 igen 0 nem szavazattal a következő határozatot hozta:

**Budapest Főváros VIII. kerület Helyi Választási Bizottság a 2014. október 12. napján megtartott helyi önkormányzati képviselők és polgármesterek általános választás Budapest VIII. kerület kompenzációs listás választás eredményét a jelen határozat mellékletét képező jegyzőkönyv (jegyzőkönyv a kompenzációs listás mandátumok kiosztásáról) alapján a következők szerint állapítja meg:**

**1. Jakabfy Tamás - Lehet Más a Politika**

**2. Pintér Attila - Jobbik Magyarországért Mozgalom**

**3. Dr. Erőss Gábor János - Együtt – A Korszakváltók Pártja és a Párbeszéd Magyarországért Párt**

**4. Komássy Zsolt Ákos - Magyar Szocialista Párt, a Demokratikus Koalíció, a Magyar Liberális Párt**

**5. Simon György - Magyar Szocialista Párt, a Demokratikus Koalíció, a Magyar Liberális Párt**

**Budapest Főváros VIII. kerület Helyi Választási Bizottság elrendeli jelen határozat és mellékletét képező jegyzőkönyv közzétételét a** [**www.jozsefvaros.hu**](http://www.jozsefvaros.hu) **oldalon 2014. október 16. napjától.**

A választási bizottságnak a választás eredményét megállapító döntése ellen a szavazatszámláló bizottság szavazóköri eredményt megállapító döntésének törvénysértő voltára, vagy a szavazóköri eredmények összesítésére és a választási eredmény megállapítására vonatkozó szabályok megsértésére hivatkozással lehet fellebbezést benyújtani. A fellebbezést a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet nyújthatja be a Fővárosi Választási Bizottságnak címezve a meghozataltól számított három napon belül a Budapest VIII. kerület Helyi Választási Bizottságnál (1082 Budapest VIII. kerület, Baross u. 63-67., fax: 459-2215, email: valasztas@jozsefvaros.hu) úgy, hogy az legkésőbb 2014. október 19-én (vasárnap) 16.00 óráig megérkezzen. A fellebbezésnek tartalmaznia kell a kérelem Ve. 241. § (2) bekezdése szerinti alapját, a benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

**I N D O K O L Á S**

I.

Budapest Főváros VIII. kerületében a helyi önkormányzati képviselők és polgármesterek választásáról szóló 2010. évi L. törvény 5. § (1) bekezdése alapján a képviselők vegyes választási rendszerben - egyéni választókerületben és kompenzációs listán - jutnak mandátumhoz, ugyanezen § (2) c) bekezdése szerint az egyéni választókerületek és a kompenzációs listás mandátumok száma12 egyéni választókerületi és 5 kompenzációs listás mandátum.

2010. évi L. törvény 15. §(1) bekezdése szerint a kompenzációs lista a választókerületben összesített töredékszavazatok arányában kap mandátumot, (2) bekezdése szerint töredékszavazatnak minősül az egyéni választókerületekben a jelölő szervezet jelöltjére leadott minden olyan szavazat, amellyel nem szereztek mandátumot, (3) bekezdése szerint a közös jelöltekre leadott töredékszavazatnak minősülő szavazatok a közös jelöltet állító jelölő szervezetek közös kompenzációs listájára kerülnek.

A választási eljárásról szóló 2013. évi XXVI. törvény (a továbbiakban: Ve.) 307/N. §(2) bekezdése alapján a helyi választási bizottság az egyéni választókerületi választás eredményéről kiállított, jogerős jegyzőkönyvek alapján megállapítja a kompenzációs listás választás eredményét.

Budapest Főváros VIII. kerület Helyi Választási Bizottság a

* FIDESZ-Magyar Polgári Szövetség és a Kereszténydemokrata Néppárt jelölő szervezet VIII. kerületi kompenzációs listáját és az azon szereplő jelölteket 16/2014. (VIII.29.) sz. határozatában
* Magyar Szocialista Párt, a Demokratikus Koalíció, a Magyar Liberális Párt jelölő szervezet VIII. kerületi kompenzációs listáját és az azon szereplő jelölteket 41/2014. (IX.05.) sz. határozatában
* Szociáldemokraták Magyar Polgári Pártja jelölő szervezet VIII. kerületi kompenzációs listáját és az azon szereplő jelölteket 156/2014. (IX.08.) sz. határozatában
* Jobbik Magyarországért Mozgalom jelölő szervezet VIII. kerületi kompenzációs listáját és az azon szereplő jelölteket 159/2014. (IX.08.) sz. határozatában
* Együtt – A Korszakváltók Pártja és a Párbeszéd Magyarországért Párt jelölő szervezet VIII. kerületi kompenzációs listáját és az azon szereplő jelölteket 160/2014. (IX.08.) sz. határozatában
* Lehet Más a Politika jelölő szervezet VIII. kerületi kompenzációs listáját és az azon szereplő jelölteket 184/2014. (IX.09.) sz. határozatában

nyilvántartásba vette, mely határozatok jogerősek.

A 2014. október 12. napjára kitűzött helyi önkormányzati képviselők és polgármesterek általános választásán Budapest Főváros VIII. kerület Helyi Választási Bizottság 219/2014. (X.12.) - 230/2014. (X.12.). sz. határozataival és azok mellékletét képező jegyzőkönyvek szerint megállapította az egyéni választókerületi választás eredményét, mely határozatok 2014. október 15-én 16.00-kor jogerőre emelkedtek, a jegyzőkönyvek alapján az összesített töredékszavazatok arányában, figyelemmel a kompenzációs listákon szereplők sorrendjére, fentiek szerint állapította meg a kompenzációs listás választás eredményét. A választás eredményét a határozat mellékletét képező jegyzőkönyv tartalmazza, mely a határozat rendelkező része és annak szerves részét képezi.

II.

A Budapest Főváros VIII. kerület Helyi Választási Bizottság hatásköre és határozata a Ve. 14. § (1) bekezdésében, (2) bekezdés d) pontjában, a 44. § (1) bekezdésében, 45. § (1)-(2) bekezdésében, 46. §-ában, 202. § (1) bekezdésén, 307/N § (2) bekezdésében, a 2010. évi L. törvény 5. §, 15. §, 16. §-ában, a4/2014. (VII. 24.) IM rendelet 36. mellékletében foglaltakon, a jogorvoslatról való tájékoztatás a Ve. 10. §-án, a 221. § (1) bekezdésén, 223-225. §-ain, 241. § (1)-(4) bekezdésében, 307/P. § (2) bekezdés c) pontjában foglaltakon alapul.

 **dr. Galambos Károly**

 Budapest Főváros VIII. kerület

 Helyi Választási Bizottság elnöke